**Referat**

fra styremøte i Horten Hundeklubb, tirsdag 4. april 2017 kl. 17.30 på Hundehytta.

**1) Innkalling og dagsorden**

Innkalling og dagsorden referert og enstemmig godkjent.

**2) Referat fra forrige styremøte**

Referatet sendt ut. Rettelser: Uteplassansvarlig skal være Lisbeth. Merknad til protokollen var at det skal stå at Birthe er kontaktperson for hverdagslydighet, mens Terje blir instruktør for denne gruppa. Referatet deretter enstemmig godkjent.

**3) Valg av sekretær**

Terje Johansen fortsetter inntil videre.

**4) Status:**

Gressklipperen er ikke reparert. Hege sørger for å bringe den til noen som kan reparere den.

Lisbeth har vært i kontakt med grunneier, og det finnes ikke rør, eller kabler under veien opp til hytta.

Det er tatt initiativ til at styrets medlemmer gis signatur-rett i Sparebank 1. Dette blir realisert en av de første dagene.

**5) Info fra gruppene:**

***Konkurransegruppa:***

Det arbeides med å få til en rimeligere avgift for trening innendørs, i stedet for å betale for hver gang, arbeides det med en årsavgift. Tas opp i høst.

***Rallygruppa:***

Deltagerne bes om å tenke igjennom hva de kan tenke seg av trening/aktiviteter utover sesongen. Tas opp i høst.

***Hverdagslydighe***t:

Terje overtar for Lisbeth etter påske, og det blir ikke organisert trening før etter påske.

***Brukshundgruppa:***

Det er meget stor deltagelse i gruppa. Forrige lørdag var det mer enn 12 ekvipasjer med på treninga. Dette lover bra.

Terje har ansvaret for å legge ut innbydelsene på Facebook, også på de lørdager der det ikke deltar instruktør.

**6) Dommergaver:**

Dommeren gis en flaske vin. Det tas kontakt med dommeren for å kunne imøtekomme ønsker om evt. dommermiddag og type overnatting.

**7) Samarbeidspartner til klubben:**

Det var enstemmighet om at man kun skal forholde seg til én samarbeidspartner når det gjelder hundebutikk. Styret var enstemmig om at det opprettes avtale med Hundekroken, og at oppsigelse av avtale med hundebutikken på Linden iverksettes.

Det tas kontakt med Felleskjøpet på Barkåker om gaver til utstillinger/stevner.

**8) Hundens Dag:**

Hundens dag arrangeres 17. september.

**9) Sommertreff:**

Sommertreff arrangeres 13. juni. Det blir organisert grilling, leker etc. Alle tar med det de selv ønsker å grille. Fordeling av arbeidsoppgaver tas neste møte.

**10) Innkjøp av utstyr til lydighet:**

De viser seg at det som var planlagt innkjøpt, vil bli utlånt av Ellen. Gjelder stor kegle og rute.

**11) Kurs Din Hundeskole:**

Det lages utlodning der premien er kursavgift til ovennevnte kurs.

**12) Dugnad 2. mai:**

Arbeidsoppgavene ble gjennomgått: Rengjøring av hytte, toalett, raking og rydding på/rundt plassen, klippe gress, rydde ved inngang fra Vikveien m.v. Terje tar kontakt med Bjarthe (grunneier) for tillatelse til å ta vekk noen busker ved veien. Birthe skaffer telefonnummer.

Neste styremøte blir 6. juni kl. 17.30 på hundehytta.

Møtet hevet kl. 18.40.

Terje Johansen

*sekretær*